11. ΝΟΜΟΘΕΤ. ΔΙΑΤΑΓΜΑ υπ’ αριθ. 30 της 27 Νοεμ./2 Δεκ. 1968 (ΦΕΚ Α΄ 281) Περί των δαπανών εγκαταστάσεως και λειτουργίας εν γένει, χώρων υποδοχής και διαβιώσεως, καταφευγόντων εν Ελλάδι πολιτικών φυγάδων. Άρθρ.1.-1.Πάσα αναγκαία δαπάνη δια την εγκατάστασιν, συντήρησιν και εύρυθμον λειτουργίαν χώρων υποδοχής και διαβιώσεως καταφευγόντων εν Ελλάδι πολιτικών φυγάδων, ως και η δαπάνη τροφοδοσίας, υγειονομικής και νοσοκομειακής περιθάλψεως των εν αυτοίς διαβιούντων ατόμων μέχρι της επαγγελματικής αυτών αποκαταστάσεως, βαρύνει το Δημόσιον. 2.Η ημερησία, κατ’ άτομον, δαπάνη τροφοδοσίας των περί ων η προηγουμένη παράγραφος πολιτικών φυγάδων καθορίζεται εκάστοτε δια κοινής αποφάσεως των επί των Οικονομικών και Δημοσίας Τάξεως Υπουργών. Άρθρ.2.-1.Η μέριμνα δια την εκπλήρωσιν του κατά το προηγούμενον άρθρον σκοπού δύναται ν’ ανατεθή δι’ αποφάσεως των ως άνω Υπουργών εις τον Ελληνικόν Ερυθρόν Σταυρόν, εφ’ όσον ούτος συναινεί προς τούτο. Εν τη περιπτώσει ταύτη, κατόπιν αιτήσεως του Ελληνικού Ερυθρού Σταυρού υποβαλλομένης εις το Υπουργείον Δημοσίας Τάξεως κατά το πρώτον δεκαήμερον των μηνών Ιανουαρίου, Απριλίου, Ιουλίου και Οκτωβρίου εκάστου ημερολογιακού έτους και καθοριζούσης το ύψος των προϋπολογιζομένων δαπανών δια το αντίστοιχον τρίμηνον, εκδίδεται υπέρ αυτού ισόποσον χρηματικόν ένταλμα εις βάρος των προς τον σκοπόν τούτον εγγεγραμμένων εις τον προϋπολογισμόν του Υπουργείου Δημοσίας Τάξεως πιστώσεων. 2.Κατά Ιανουάριον εκάστου έτους ο Ελληνικός Ερυθρός Σταυρός υποχρεούται όπως υποβάλη κατάστασιν των πραγματοποιηθεισών κατά το αμέσως προηγούμενον έτος δαπανών εις το Υπουργείον Δημοσίας Τάξεως όπερ, εάν μεν αι δαπάναι υπερβαίνωσι τα καταβληθέντα εις τον Ελληνικόν Ερυθρόν Σταυρόν βάσει των προϋπολογισθεισών υπ’ αυτού δαπανών, εκδίδει χρηματικόν ένταλμα εις βάρος των άνω πιστώσεων δι’ ίσον προς την διαφοράν ποσόν, εάν δε υπολείπωνται αυτών εκδίδει εντολήν δια την υπό του Ελληνικού Ερυθρού Σταυρού κατάθεσιν εις το Δημόσιον Ταμείον ποσού ίσου προς την διαφοράν. 3.Το Υπουργείον Οικονομικών, κατά διαστήματα ουχί βραχύτερα του εξαμήνου, ουδέ μακρότερα του έτους, εντέλλεται τον δια των παρ’ αυτώ Επιθεωρητών Δημοσίων Υπολόγων έλεγχον της νομιμότητος των παρά του Ελληνικού Ερυθρού Σταυρού πραγματοποιουμένων κατά τ’ ανωτέρω δαπανών. Άρθρ.3.-1.Εις τους κατ’ εφαρμογήν του άρθρ. 23 παρ. 2 του Νόμ. 4310/1929 «περί εγκαταστάσεως και κινήσεως αλλοδαπών εν Ελλάδι, αστυνομικού ελέγχου, διαβατηρίων και απελάσεων και εκτοπίσεων», μεμονωμένως διαβιούντας πολιτικούς φυγάδας, μερίμνη των κατά τόπους Αστυνομικών Αρχών, παρέχεται ιατροφαρμακευτική και νοσοκομειακή περίθαλψις, κατά τα ειδικώτερον δια κοινής αποφάσεως των Υπουργών Κοινωνικής Προνοίας και Δημοσίας Τάξεως ορισθησόμενα. Εις τούτους καταβάλλεται επίσης επιμελεία των Αστυνομικών Αρχών ημερήσιον αντίτιμον τροφοδοσίας εις χρήμα καθοριζόμενον δια της κατ’ άρθρ. 1 παρ. 2 του παρόντος εκδιδομένης αποφάσεως. Του αντιτίμου τούτου δεν δικαιούνται οι εξ αυτών εργαζόμενοι, αδεία της αρμοδίας Αρχής. Άρθρ.4.-Άπασαι αι μέχρι σήμερον πραγματοποιηθείσαι δαπάναι δια τροφοδοσίαν και περίθαλψιν εν γένει πολιτικών φυγάδων, νομιμοποιούνται. Άρθρ.5.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. Σελ. 336,02(α) 346-014 